Sanna Marin

Sana Marin (; g. 1985 m. lapkričio 16 d. Helsinkyje) – Suomijos politikė, šalies ministrė pirmininkė (2019–2023 m.).Sanna Marin. Visuotinė lietuvių enciklopedija. Nuoroda tikrinta 2023-01-24.Sanna Marin: Finnish PM to divorce as she prepares to leave office. BBC, 2023-05-11. Nuoroda tikrinta 2024-01-06.

 Biografija 
S. Marin gimė vargingoje šeimoje, tėvas piktnaudžiavo alkoholiu. Tėvams išsiskyrus, S. Marin motina susirado partnerę moterį, drauge apsigyveno ir užaugino dukrą. Būdama penkiolikos, S. Marin vasarai įsidarbino fasuotoja kepykloje, po to nešiojo laikraščius. Tik pabaigusi mokyklą, metus parduotuvėje dirbo kasininke.Dviejų moterų šeimoje augusi Sanna Marin – apie sunkią vaikystę, alkoholiką tėvą, motinystę ir norą būti savimi. Lrt.lt. Nuoroda tikrinta 2023-01-24.

2012 m. baigė Tamperės universitetą (viešojo administravimo bakalauras), 2017 m. ten pat įgijo magistro laipsnį.

 Politinė veikla 
2004 m. tapo Socialdemokratinio jaunimo organizacijos nare, o 2006 m. prisijungė prie Suomijos socialdemokratų partijos.

2013–2017 m. užėmė Tamperės miesto tarybos pirmininkės pareigas. 2014–2017 m. buvo Suomijos socialdemokratų partijos pirmininko antroji pavaduotoja, o 2017–2020 m. – pirmoji. Į šalies parlamentą pirmąkart išrinkta 2015 m., dar kartą – 2019 m. A. Rinės centro kairės vyriausybėje 2019 m. birželio – gruodžio mėn. ėjo ryšių ir transporto ministrės pareigas. Šiam ministrų kabinetui atsistatydinus, 2019 m. gruodžio 10 d. tapo Suomijos premjere (koalicinę vyriausybę sudaro 5 partijų atstovai). Nuo 2020 m. rugpjūčio – Suomijos socialdemokratų partijos pirmininkė. 2023 m. po pralaimėtų rinkimų paliko premjerės postą.

S. Marin yra didesnių migrantų priėmimo kvotų šalininkė, pasisako už tai, kad gerovės valstybė būtų stiprinama, keliant mokesčius. 2022 m. Rusijai įsiveržus į Ukrainą, S. Marin nutarė Ukrainai tiekti ginklus, o 2022 m. gegužės mėn. pritarė šalies narystei NATO.

 Asmeninis gyvenimas 
2018 m. S. Marin su draugu Markusu Raikonenu susilaukė dukters Emos, 2020 m. jie susituokė. 2023 m. pranešta apie skyrybas. S. Marin yra vegetarė. 

 Išnašos 

|-

|-

Kategorija:Suomijos ministrai pirmininkai
Kategorija:Suomijos parlamento nariai